CELEX: C2004/284/18
Language: da
Date: 2004-11-20 00:00:00
Title: Sag C-388/04: Anmodning om præjudiciel afgørelse forelagt ved kendelse afsagt den 24. august 2004 af High Court of Justice (England & Wales), Queen's Bench Division (Administrative Court), i sagen The Queen, ex parte: South Western Fish Producers' Organisation Limited m.fl. mod The Secretary of State for Environment, Food and Rural Affairs

20.11.2004   
            
            
               DA
            
            
               Den Europæiske Unions Tidende
            
            
               C 284/9
            
         Anmodning om præjudiciel afgørelse forelagt ved kendelse afsagt den 24. august 2004 af High Court of Justice (England & Wales), Queen's Bench Division (Administrative Court), i sagen The Queen, ex parte: South Western Fish Producers' Organisation Limited m.fl. mod The Secretary of State for Environment, Food and Rural Affairs
   (Sag C-388/04)
   (2004/C 284/18)
   Ved kendelse afsagt den 24. august 2004, indgået til Domstolens Justitskontor den 10. september 2004, har High Court of Justice (England & Wales), Queen's Bench Division (Administrative Court), i sagen The Queen, ex parte: South Western Fish Producers' Organisation Limited m.fl. mod The Secretary of State for Environment, Food and Rural Affairs, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er artikel 12 og bilag V, punkt 6, i Rådets forordning (EF) nr. 2287/2003 (1), for så vidt disse bestemmelser anvendes på fartøjer, der medbringer redskaber i den klasse, der er henvist til i bilagets punkt 4b, ulovlige, når de anvendes på »skrabekæde« bomtrawlere, som fisker i den østlige del af Kanalen, fordi de
   
               (a)
            
            
               er i strid med artikel 33 EF og 34 EF
            
         
               (b)
            
            
               ikke er proportionale
            
         
               (c)
            
            
               er i strid med ligebehandlingsprincippet, og
            
         
               (d)
            
            
               er i strid med sagsøgernes ret til at tjene til livets ophold uden unødvendige begrænsninger?
            
         
      (1)  Af 19.12.2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (EFT L 344 af 31.12.2003, s. 1).